Juha-Veli Äkräs

Juha-Veli (Jussi) Äkräs (4. heinäkuuta 1948 Urjala – 22. joulukuuta 2021 Helsinki) oli suomalainen elokuvaaja, ohjaaja ja käsikirjoittaja.Juha-Veli Äkräs 1948–2021, Helsingin Sanomat Muistot 18.1.2022 (Tilaajille)Risto Jarva seura 23.12.2021 : Hiljainen mies jätti vahvan jäljen

Äkräs pääsi ylioppilaaksi Urjalan lukiosta 1967 ja valmistui elokuvaajaksi Taideteollisen oppilaitoksen kamerataiteen osastolta 1972. Hän oli sitten Risto Jarvan Filminor-elokuvayhtiön palveluksessa ja osallistui yhtiön pitkien elokuvien ja lyhytelokuvien tuotantoon kuvaajana tai kuvausryhmän jäsenenä. Äkräs oli pääkuvaajana muun muassa Antti Peipon elokuvassa Ihmemies (1979) ja Peter von Baghin pitkissä dokumenttielokuvissa Viimeinen kesä (1992) ja 1939 (1993). Hän toimi myös ohjaajana, leikkaajana, äänittäjänä, järjestäjänä ja tuottajana. Äkräksen ohjaama ja kuvaama lyhytelokuva L sve – rengastusta lintuasemalla (1989) palkittiin Tampereen elokuvajuhlilla.Risto Jarva seura 4.12.2022 : Juha-Veli Äkräksen muistonäytös 18.12.2022 klo 13.00

Juha-Veli Äkräs oli mukana Risto Jarva-seuran toiminnassa vuodesta 1978 alkaen ja hän oli seuran hallituksen jäsenenä kuolemaansa saakka. Hänet on haudattu Hietaniemen hautausmaalle Helsinkiin.

 Lähteet 

 Aiheesta muualla 
 Elonet : Juha-Veli Äkräs

Luokka:Suomalaiset elokuvaajat
Luokka:Suomalaiset elokuvaohjaajat
Luokka:Vuonna 1948 syntyneet
Luokka:Vuonna 2021 kuolleet